b'\n_START_ARTICLE_\nOle-Henrik Hjart\xc3\xb8y\n_START_SECTION_\nF\xc3\xb8r ordf\xc3\xb8rertida\n_START_PARAGRAPH_\nOle-Henrik Hjart\xc3\xb8y har v\xc3\xa6rt politiker for H\xc3\xb8yre siden 1999, da hovedsakelig for Bod\xc3\xb8 H\xc3\xb8yre. I 2000 var han f\xc3\xb8rste viseformann Foreningsstyret i lokalforeningen i en to\xc3\xa5rsperiode, men fortsatte som styremedlem i ytterligere to \xc3\xa5r. Han har ogs\xc3\xa5 v\xc3\xa6rt representert i det samme styret i en rekke andre perioder. Fra 2005 var han leder for lokalforeningen i en ett\xc3\xa5rsperiode, etter at Solgull Klette gikk av. I 2007 var han ordf\xc3\xb8rerkandidat i Bod\xc3\xb8 for f\xc3\xb8rste gang, men tapte valget. Han stilte til nytt valg i 2011, og ble da Bod\xc3\xb8s ordf\xc3\xb8rer, til tross for at Arbeiderpartiet fikk flest stemmer. H\xc3\xb8yre og Hjart\xc3\xb8y tok seieren, med st\xc3\xb8tte av Fremskrittspartiet, Kristelig Folkeparti, Senterpartiet og Venstre. Samtidig ble Fremskrittspartiets Tom Cato Karlsen varaordf\xc3\xb8rer, og posisjonen hadde 21 mot 18 mandater.'